**З А П О В Е Д**

**№ Р-100-320**

**гр. Варна, 01.06.2018 г.**

**Проф. д-р Албена Керековска д.м.** – Заместник-ректор „Учебна дейност“ на Медицински университет „Проф. д-р Параскев Стоянов“ - Варна, съгласно заповед на Ректора №Р-100-283/15.05.2018 г., след като се запознах с протокол от 30.01.2018 г. на назначената със заповед №Р-100-52/18.01.2018 г. комисия за определяне на началната тръжна цена, на основание чл.64, ал.2 от ЗДС, чл.69, ал.1 от ППЗДС, чл.6 от Наредба № 7/14.11.1997 г. за продажба на движими вещи – частна държавна собственост и чл.35, ал.1, чл.36 и чл.38 от Процедурата за управление и контрол на недвижимите имоти и движими вещи на Медицински университет „Проф. д-р Параскев Стоянов“ - Варна

**НАРЕЖДАМ:**

1. Да се проведе търг с тайно наддаване за определяне на купувач на следните движими вещи – частна държавна собственост: отпадъци от чугун – 1350 кг., желязо – 450 кг., алуминий - 578,02 кг. и неръждаема ламарина - 981,60 кг., при начална тръжна цена за всичките - 3250 лв.
2. Назначавам комисия за организиране и провеждане на търга в състав:

***Председател***: Силвия Савова – организатор "Стопански дейности и стратегическо планиране" в отдел "Управление на собствеността".

***Членове***: 1. Невзер Ибрахимова - технически организатор в отдел "УС";

2. Галя Ставрева - счетоводител във „ФСО“.

Резервни членове: Гергана Желева – организатор ДАТО в отдел „УС“ и Виктория Калудова - счетоводител във “ФСО”.

1. Изисквания към кандидатите и необходими документи за участие в търга:
2. Кандидат за участие в търга може да бъде търговец, притежаващ разрешение за дейности с отпадъци от горепосочения вид. В търга кандидатът може да участва и чрез упълномощено лице, притежаващо нотариално заверено пълномощно.
3. **Кандидатите представят заявление за участие** по образец (Приложение 1),документ за внесен депозит за участие, декларация за извършен оглед по образец (Приложение 2), ценова оферта по образец (Приложение 3), копие от разрешение за дейности с отпадъци от горепосочения вид.
4. Кандидат, който не представи някой от посочените документи не се допуска до участие в търга.
5. Оглед на вещите кандидатите могат да извършват всеки работен ден от 18.06.2018 г. до 25.06.2018 г. от 10:30 часа до 16:00 часа на адрес: гр. Варна, двора на МУ-Варна вход от ул. “Цар Асен“, за което попълват декларация. Лице за контакт: Силвия Савова, тел: 052 677 088.
6. Депозитът за участие в търга в размер на 10% от началната тръжна цена на вещите се внася по банковата сметка на Медицински университет „Проф. д-р Параскев Иванов Стоянов“, в „Банка ДСК“ ЕАД, Клон-Варна, IBAN: BG24STSA93003100040700, BIC: STSABGSF в лева, в периода от 18.06.2018 г. до 25.06.2018 г.
7. След извършения оглед, кандидатите за участие в търга попълват ценова оферта по образеца и я запечатват в непрозрачен плик, който подават в сектор „Деловодство“ в сградата на Медицински университет „Проф. д-р Параскев Стоянов“, находяща се в гр. Варна, ул. “Марин Дринов“ № 55 от 8:30 часа до 17:00 часа в периода от 18.06.2018 г. до 25.06.2018 г. Председателят или определен от него член на тръжната комисия проверява дали са спазени условията за участие в търга и поставя върху плика с офертата тръжния номер на кандидата. Приетата оферта се пуска в урна, запечатана от председателя на тръжната комисия, в присъствието на кандидата.
8. На 26.06.2018 г. от 10:30 часа комисията да класира офертите в тръжен лист, в който да впише всички получени оферти и тръжните номера на кандидатите. Въз основа на класирането по тръжния лист, комисията да обяви за спечелил търга кандидата, предложил най-висока цена и да обяви класирането на 27.06.2018 г. Когато двама и повече кандидати предложат една и съща цена, тръжната комисия определя крайния купувач чрез жребий. Резултатите се обявяват на мястото за обяви в сградата на университета. В 7-дневен срок от датата на обявяване на резултатите, участниците в търга могат да подадат жалба по реда на АПК чрез МУ-Варна за неспазване на условията и реда за неговото провеждане.
9. За проведения търг комисията да състави протокол в 3 екземпляра – един екземпляр за тръжната комисия, един екземпляр за спечелилия търга и един екземпляр за касата на продавача.
10. Определеният купувач да плати предложената от него цена в срок до три работни дни от обявяването на резултатите по банковата сметка на Медицински университет „Проф. д-р Параскев Стоянов“, в „Банка ДСК“ ЕАД, Клон-Варна, IBAN: BG24STSA93003100040700, BIC: STSABGSF в лева. След този срок купувачът дължи магазинаж в размер на 10 лева на ден. Ако плащането не се извърши в срока, депозитът на определения купувач се задържа и се предлага на следващия по ред кандидат да заплати предложената от него цена, като ако и той не извърши плащането в определения срок, депозитът му също се задържа, а тръжната комисия отбелязва със забележка в тръжния протокол, че вещите не са продадени. Връщането на внесения депозит на неспечелилите търга участници се извършва по нареждане на председателя на тръжната комисия след подписване на тръжния протокол.
11. Утвърждавам тръжната документация, съдържаща:
12. Заявление за участие (Приложение 1).
13. Декларация за извършен оглед (Приложение 2).
14. Ценова оферта (Приложение 3).
15. Входящ регистър на кандидатите за участие в търга .
16. Тръжен лист.
17. Обявление.
18. Настоящата заповед без състава на комисията да се обяви в сектор „Търгове“ на интернет страницата на университета и да се постави на таблото за съобщения в сградата на университета. Обявление за търга да се публикува най-малко в един ежедневник.

Контрол по изпълнение на заповедта възлагам на инж. Деян Грънчаров – Помощник-ректор на Медицински университет.

Заповедта да се връчи на инж. Деян Грънчаров, председателя, членовете на комисията, Венета Събкова – Ръководител на отдел „Административен“ и Цветан Иванов – Ръководител на отдел „ИОТ“ за изпълнение и на Нина Куликова – Ръководител „УС“ за сведение.

**Проф. д-р АЛБЕНА КЕРЕКОВСКА, д.м.**

*Заместник-ректор „Учебна дейност“*